สวัสดีค่ะ หนูอายุ20ปีทานยาคุมยีห้อzayมาหลายแพงแล้วคะแต่ว่าเเผงลาสุดเม็ดที่7ของแผงนี้เมื่อวานหนูมีเลือดออกมานิดนึงแค่นั้นแล้วก็ำม่มีออกมาอีกอยากทราบว่าเปผ้นเพราะอะไร. แต่ช่วงนี้คือนอนดึกนอนน้อยมีสอบและมีเรื่องเครียดมามันเกี่ยวกันมั้ยคะ
สวัสดีค่ะ ยาคุมกำเนิดแบบแผงรายเดือนไม่ว่าจะเป็นแบบ 21 หรือ 28 เม็ด เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การมีเลือดออกระหว่างการกินยา โดยที่ยายังไม่หมดแผงนั้น อาจจะเกิดมาจาก ผลข้างเคียงจากยาคุมกำเนิดเอง ซึ่งมักออกแค่กระปริดกระปรอยพอติดกางเกงใน ไม่ออกต่อเนื่องเกิน 7 วัน หากเลือดออกมามาก หรือออกต่อเนื่องเกิน 7 วัน อาจมีสาเหตุอื่นๆเช่น การมีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบป็นต้น เรื่องความเครียด และการพักผ่อนน้อย อาจจทำให้มีเลือดออกผิดปกติทางช่องคลอดได้น้อยมากสังเกตอาการ และในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง หากเลือดออกมากผิดปกติ ควรไปพบแพทย์